Diari Oficial de la Generalitat Valenciana


Sumari del DOGV 8165, del 08-11-2017 (2017/9897)

RESOLUCIÓ de 6 de novembre de 2017, de la Universitat Miguel Hernández d'Elx, per la qual es convoquen diverses places de personal docent i investigador en règim de contractació laboral per al curs 2017-2018.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8165

Data del DOGV
:   08-11-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/9897


Data del document
:   06-11-2017

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * concurs administratiu

RESOLUCIÓ de 6 de novembre de 2017, de la Universitat Miguel Hernández d'Elx, per la qual es convoquen diverses places de personal docent i investigador en règim de contractació laboral per al curs 2017-2018. [2017/9897]  
De conformitat amb el que estableix la Llei orgànica 6/2001, de 21 de desembre, d'universitats, modificada per la Llei orgànica 4/2007, de 12 d'abril, el Decret 174/2002, de 15 d'octubre, del Govern Valencià, sobre règim i retribucions del personal docent i investigador contractat laboral de les universitats públiques valencianes i sobre retribucions addicionals del professorat universitari, els Estatuts i el Reglament general del personal docent i investigador de la Universitat Miguel Hernández d'Elx, aprovat pel Consell de Govern en la sessió de 7 de juny de 2006, modificat pel Consell de Govern en les sessions de 6 de juliol de 2006, 4 de març de 2009, 7 de juliol de 2010, 30 de maig, 25 de juliol i 28 de novembre de 2012, i d'altra normativa de general aplicació; la Universitat Miguel Hernández d'Elx (UMH) convoca: concurs públic per a la provisió de les places de personal docent i investigador en règim de contractació laboral, conforme als extrems següents:  
  
  
Característiques de la convocatòria  
  
Primera. Nombre i característiques de les places convocades  
Es convoquen les places de personal docent i investigador que s'especifiquen en l'annex I.  
  
Segona. Requisits generals i específics  
2.1. Els requisits generals que hauran de complir les persones aspirants a les places convocades són els especificats a continuació:  
a) Tindre complits els 16 anys i no haver complit l'edat de jubilació.  
  
b) Estar en possessió de la titulació corresponent.  
c) No haver patit separació, mitjançant expedient disciplinari, del servei de l'Administració de l'Estat o de l'Administració Autonòmica, Local o institucional, ni trobar-se en situació d'inhabilitació per sentència ferma per a l'exercici de funcions públiques. Les persones aspirants la nacionalitat dels quals no siga l'espanyola hauran d'acreditar, igualment, no estar sotmeses a sanció disciplinària o condemna penal que impedisca, en el seu estat, l'accés a la funció pública.  
d) Posseir la capacitat funcional per a l'acompliment de les tasques.  
La concurrència dels requisits anteriors haurà d'estar referida a una data anterior a l'expiració del termini de presentació d'instàncies.  
  
2.2. Els requisits específics per a concursar en les places de professorat universitari són els que estableix l'annex II. La concurrència dels requisits anteriors haurà d'estar referida a una data anterior a l'expiració del termini de presentació d'instàncies.  
  
Tercera. Sol·licituds  
3.1. Termini.  
El termini de presentació de sol·licituds serà de 10 dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana (DOGV).  
3.2. Sol·licituds i documentació que cal presentar.  
Necessàriament, s'hauran de presentar tantes sol·licituds i documentació com places a les quals s'opte.  
Les persones interessades a formar part d'aquesta convocatòria hauran de presentar la documentació següent:  
A) Instància segons model de la UMH, que es troba en l'annex IV, que li serà facilitada en el Registre General o en els centres de gestió de campus d'aquesta universitat i que està disponible en la pàgina web de la UMH http://serviciopdi.umh.es/formularios.  
B) Fotocòpia del DNI o, en cas de persones estrangeres, del document que acredite la seua identitat i data de naixement.  
C) Fotocòpia del títol acadèmic o resguard d'haver abonat els drets d'expedició que corresponga, d'acord amb els requisits de l'annex II. En cas de titulacions estrangeres, hauran d'acreditar l'homologació corresponent del Ministeri d'Educació, Cultura i Esport.  
D) Fotocòpia de la certificació acadèmica personal (expedient acadèmic).  
E) Curriculum vitae, segons model d'aquesta universitat, que serà facilitat en el Registre General o en els centres de gestió de campus i disponible en la pàgina web de la UMH http://serviciopdi.umh.es/formularios. També serà vàlid, a aquests efectes, el Curriculum vitae segons el model de la Agència Valenciana d'Avaluació i Prospectiva.  
F) Resguard que justifique el pagament de 27,36 euros en concepte de drets de participació que s'ingressaran en el compte corrent Concursos i oposicions, de l'entitat bancària següent:  
Banc de Sabadell: ES38-4059-4757-26-7769961105, Universitat Miguel Hernández d'Elx.  
El pagament de la taxa es justificarà amb la impressió del segell de l'entitat bancària on s'haja efectuat l'ingrés o resguard original d'haver abonat els drets de participació, havent de fer constar: el nom i cognoms, número de carnet d'identitat i indicació del número de la plaça a la qual es concursa.  
El pagament de la taxa es podrà fer efectiu a través de la pàgina web: www.umh.es/recibos, Tipus Oposicions i concursos, subtipus Concurs Docent. Si s'utilitza aquesta via, l'acreditació del pagament es realitzarà presentant el justificant en el qual conste el codi d'autorització i la referència de la plaça per la qual s'efectua, o mitjançant el rebut degudament segellat pel banc.  
Aquelles persones que acrediten ser beneficiaris de família nombrosa de 1a o general abonaran el 50% de la totalitat de la taxes.  
Estaran exemptes del pagament de la taxa les persones que acrediten patir una discapacitat en grau igual o superior al 33%, mitjançant certificació de reconeixement de la discapacitat, i les que acrediten ser beneficiaris de família nombrosa de 2a i honor o especial.  
La realització de l'ingrés, en cap cas, suposarà substitució del tràmit de presentació dins del termini i en la forma escaient de la sol·licitud.  
Serà motiu d'exclusió inesmenable del procediment l'absència d'ingrés efectiu dels drets d'examen en el termini previst per a la presentació de sol·licituds.   
L'exclusió per no complir algun dels requisits de la convocatòria o la no presentació a la prova no comportarà el dret a la devolució de les taxes.  
G) Per a les categories indicades a continuació, a més:  
  
G.1 Places de professorat associat:  
S'acreditarà l'exercici de l'activitat professional remunerada, fora de l'àmbit acadèmic universitari, amb alguna de la documentació següent:  
a) Fotocòpia d'informe de vida laboral expedit per la Tresoreria General de la Seguretat Social.  
b) En cas de ser empleades o empleats públics (personal funcionari o laboral), fotocòpia del Certificat de serveis prestats.  
c) Qualsevol altra documentació que acredite el compliment dels requisits establits en l'annex II.  
  
G.2 Places de professorat ajudant doctor:  
a) Acreditació requisits específics que estableix l'annex II.  
b) S'aportarà fotocòpia d'avaluació positiva de l'Agència Nacional d'Avaluació de la Qualitat i Acreditació o de l'Agència Valenciana d'Avaluació i Prospectiva.  
  
G.3 Places d'ajudant  
a) Acreditació requisits específics que estableix l'annex II.  
  
H) Les persones interessades a formar part d'aquesta convocatòria per a les places corresponents a les àrees de coneixement d'Escultura i Estètica i Teoria de les Arts hauran de presentar, juntament amb la documentació requerida adés, un dossier d'obra artística, així com els dossiers justificatius dels seus respectius mèrits.  
  
3.3. La documentació referida adés es presentarà en el Registre General de la Universitat, o en els registres auxiliars d'aquest, en horari de 09.00 a 14.00 hores, o en els registres i les oficines a què es refereix l'article 38 de la Llei 30/199, de 26 de novembre, de règim jurídic de les administracions públiques i del procediment administratiu comú, en virtut del que estableix la disposició final setena, disposició derogatòria única, apartat 2, últim paràgraf, de la Llei 39/2015, d'1 d'octubre, del procediment administratiu comú de les administracions públiques.  
  
L'oficina de Registre General de la Universitat Miguel Hernández, està situada en l'avinguda de la Universitat, s/n, edifici Rectorat i Consell Social, CP 03104 Elx (Alacant).  
Les sol·licituds que es presenten a través de les oficines de correus s'hauran de contindre en sobre obert per a ser datades i segellades pel personal de correus, abans de la seua certificació, i haurà de figurar clarament el número de l'oficina i la data.  
  
Quarta. Protecció de dades personals  
Les dades de caràcter personal que aporten les persones aspirants mitjançant les instàncies s'incorporaran al fitxer automatitzat de concursos del Servei de Personal Docent i Investigador i de Gestió Econòmica dels Recursos Humans, sota la responsabilitat de la Secretària General de la UMH, per a la gestió de les convocatòries per a proveir places de personal docent i investigador contractat i la gestió de recursos administratius contra les propostes de provisió d'aquestes places.  
  
Les dades de caràcter personal seran tractades d'acord amb les previsions del Reial decret 1720/2007, de 21 desembre, pel qual s'aprova el Reglament de desplegament de la Llei orgànica 15/1999, de 13 de desembre, de protecció de dades de caràcter personal  
Els drets d'accés, de rectificació, de cancel·lació i d'oposició es podran exercitar, per escrit, dirigit a la Secretària General de la UMH, d'acord amb el que estableix la Llei orgànica 15/1999, de 13 de desembre, de protecció de dades.  
  
Cinquena. Composició de les comissions de contractació  
5.1. Les comissions de contractació dels concursos per a la provisió de places de personal docent i investigador contractat estaran formades per cinc membres titulars i els seus corresponents suplents, corresponent-li al rector el nomenament dels seus membres i la designació de les tres cinquenes parts d'aquests i la presidència de la comissió d'entre aquests. La resta de membres seran nomenats pel rector, oït el departament que no tindrà caràcter vinculant.  
5.2. La composició nominal concreta de cadascuna de les comissions es farà pública en el tauler d'anuncis del Registre General i a títol informatiu en la pàgina web http://serviciopdi.umh.es/.  
  
Sisena. Criteris de valoració de les comissions de contractació  
6.1. Una vegada constituïda, la comissió corresponent fixarà i farà públics amb anterioritat a l'acte d'obertura de la documentació presentada per les persones aspirants, els criteris per a la valoració dels mèrits d'aquests i la puntuació mínima que poden obtindre els candidats i candidates.  
6.2. Cadascuna de les persones aspirants podrà obtindre un màxim de 10 punts, dels quals 7 correspondran als mèrits aportats i 3 a l'adequació de l'aspirant a l'activitat docent i, si escau, de investigació que s'haja de dur a terme.  
6.3. Els 7 punts a atorgar per mèrits aportats seran concedits per la Comissió de Contractació, d'acord amb els criteris generals següents:  
  
6.3.1. Per a places de professorat associat  
a) Valoració de les activitats professionals extrauniversitàries, o, si escau, obra artística. Màxim 5 punts.  
b) Altres mèrits. Màxim 2 punts  
6.3.2. Per a places d'ajudant  
a) Expedient acadèmic general. Màxim 1 punt  
b) Expedient acadèmic específic. Màxim 2 punts  
c) Publicacions, projectes, patents o, si escau, obra artística. Màxim 1,5 punts.  
d) Altres mèrits. Màxim 2,5 punts.  
6.3.3. Per a places de professorat ajudant doctor  
a) Expedient, formació acadèmica, activitat professional, gestió i vida universitària. Màxim 3 punts  
b) Activitat investigadora. Màxim 2 punts  
c) Activitat docent. Màxim 1 punt  
d) Altres mèrits. Màxim 1 punt  
  
6.4. Els 3 punts que es poden atorgar per adequació de la persona aspirant a l'activitat docent o d'investigació que calga realitzar, seran concedits per la Comissió de Contractació en consideració a les necessitats específiques de la universitat que posa de manifest de manifest la convocatòria de la plaça.  
  
Setena. De les proves  
Els concursos per a la provisió de places de personal docent i investigador es faran en qualsevol dels campus de la UMH i constaran d'una primera prova d'avaluació, i si la Comissió ho entén necessari, d'una segona prova consistent en la realització d'una entrevista. En el transcurs dels seus treballs, la Comissió de Contractació podrà sol·licitar els informes que estime oportuns per al millor acompliment de les seues funcions.  
7.1. Admissió de sol·licituds.  
Els i les aspirants hauran de presentar tantes sol·licituds i documentació com places a les quals s'opte, indicant en cadascuna d'aquestes el contingut de la convocatòria.  
Transcorregut el termini de presentació de sol·licituds, es publicarà la llista provisional de persones admeses i excloses i els motius d'exclusió en el tauler d'anuncis del Registre General i a títol informatiu, en la pàgina web http://serviciopdi.umh.es/.  
A través del Registre General, les persones interessades que ho entenguen necessari, podran formular reclamacions dirigides al responsable del Servei de Personal Docent i Investigador i de Gestió Econòmica dels Recursos Humans en un termini de cinc dies hàbils comptadors des de la publicació de les llistes. Revisades les reclamacions es publicarà la relació definitiva de persones admeses i excloses en el tauler d'anuncis del Registre General i a títol informatiu, en la pàgina web http://serviciopdi.umh.es/.  
  
7.2. Primera prova.  
La primera prova consistirà en la valoració per la Comissió dels mèrits del candidat o la candidata i de l'adequació de l'aspirant a les necessitats de la Universitat que expressa la convocatòria.  
En el termini fixat, el president o presidenta procedirà a la constitució de la comissió i a la fixació dels criteris d'avaluació específics, que hauran de conformar el que s'estableix, amb caràcter general, en la present convocatòria. Tot això es publicitarà en el tauler d'anuncis del Registre General i a títol informatiu en la pàgina web http://serviciopdi.umh.es/.  
Amb posterioritat a la publicació dels criteris d'avaluació, el president o presidenta procedirà a obrir la documentació i a aplicar-los als concursants admesos.  
En el termini màxim de tres dies hàbils des de la finalització dels treballs de la Comissió, es farà pública en el tauler d'anuncis del Registre General i a títol informatiu en la pàgina web http://serviciopdi.umh.es/ la valoració de les persones aspirants en la primera prova i el seu resultat, així com la proposta de provisió de la plaça en cas que no calga, segons el parer de la Comissió, passar a la segona prova.  
  
La Comissió podrà realitzar la segona prova quan en finalitzar la primera, hi haja concursants que superen el mínim quantitatiu que estableixen els criteris de valoració i, a més, obtinguen el vot favorable de, si més no, tres dels seus membres.  
  
7.3. Segona prova.  
Si escau, amb la publicació de la valoració dels i les aspirants en la primera prova, se'ls citarà per a la realització de la segona prova, indicant lloc, dia i hora. El termini per a la realització de la segona prova, no podrà ser inferior a tres dies hàbils ni superior a 10 dies hàbils des que es publique la citació.  
La segona prova, que serà pública, consistirà en una entrevista en la qual la Comissió debatrà amb el concursant, durant un temps màxim de tres hores, sobre els documents presentats en la primera prova, i de tots aquells aspectes curriculars i documentals que considere rellevants per a la seua millor selecció.  
Amb anterioritat al començament de la segona prova, la Comissió de Contractació publicarà, en el lloc de la seua realització, els criteris de valoració qualitativa d'aquesta.  
Finalitzada la segona prova i en el termini màxim de tres dies hàbils, la Comissió farà públics els resultats de l'avaluació que en aquesta prova li mereix cada persona aspirant, així com la proposta de provisió de la plaça.  
  
Huitena. De la proposta de provisió  
8.1. En qualsevol cas, el temps transcorregut entre la publicació de les llistes definitives de persones admeses i la proposta de provisió del concurs no podrà excedir de quatre mesos.  
Les comissions de contractació proposaran al rector la relació del candidat proposat o la candidata proposada per a la seua contractació.  
En els concursos en els quals no siga necessari passar a la segona prova, la proposta de provisió s'ordenarà de major a menor puntuació, sempre que els i les aspirants superen el mínim quantitatiu que estableixen els criteris de valoració i, a més, obtinguen el vot favorable de, com a mínim, tres dels membres de la Comissió. En cas d'empat, el president o presidenta de la comissió tindrà vot de qualitat.  
  
Quan s'hagen convocat diverses places d'igual categoria en una mateixa àrea de coneixement i amb idèntiques activitats docents i investigadores, se citarà als i les concursants proposats per l'ordre de valoració que d'aquests s'haja efectuat, perquè procedisquen a triar vacant.  
  
En les places de professorat associat i ajudant, l'ordre de puntuació dels i les aspirants que estableix la primera prova quedarà constituït com a llista de reserva per al curs acadèmic en què es convoque la plaça.  
  
En cap cas, es podran fer més propostes de provisió que places convocades. Tots els concursos es podran resoldre amb l'absència de proposta de provisió de la plaça o places.  
Les persones concursants que no hagen sigut proposades per a ser nomenades per a la plaça objecte de concurs no podran al·legar cap dret sobre places vacants.  
8.2. Expedient administratiu del concurs.  
El següent dia hàbil al de finalitzar l'actuació de la Comissió, el secretari o la secretària lliurarà en la Secretària General de la Universitat, a través del Registre General o auxiliars, l'expedient administratiu del concurs, que incorporarà els documents següents:  
  
a) Acta de constitució de la Comissió.  
b) Criteris de valoració de la primera prova.  
c) Acta en la qual conste la valoració de la primera prova i la motivació del vot dels membres de la Comissió, per a cada concursant.  
  
d) Si escau, acta en la qual conste la motivació del vot dels membres de la Comissió respecte de la segona prova, per a cada concursant.  
  
e) Acta de proposta de provisió de les persones concursants que procedisca, per ordre de preferència per a la seua contractació.  
f) Documentació presentada pels i les concursants, així com qualsevol altra que la Comissió haja tingut en compte en el seu treball.  
Els i les concursants que no hagen obtingut plaça, amb la sol·licitud prèvia a la Secretaria General de la Universitat, podran retirar la documentació presentada al concurs en el termini d'un mes des que resulte ferma la resolució administrativa (o judicial, si escau) del concurs. A partir d'aquest termini, la Universitat disposarà d'aquesta documentació, procedint a la seua destrucció.  
  
Novena. De la contractació  
9.1. Contractació de la persona candidata.  
A la vista de la proposta de provisió feta per la Comissió, i si ho entén oportú, el rector determinarà l'efectivitat de la proposta. El Servei de Personal Docent i Investigador i de Gestió Econòmica dels Recursos Humans comunicarà la incorporació del nou professorat als departaments implicats.  
9.2. Tràmits de la contractació.  
El Centre de Gestió de Campus que corresponga citarà el candidat proposat o a la candidata proposada perquè, en un termini màxim de tres dies hàbils, es persone en aquest centre a fi d'aportar la documentació acreditativa de complir els requisits que estableix la convocatòria i procedir, si escau, a la signatura de tanta documentació com siga necessària per a la formalització de la seua contractació, que serà remesa immediatament al Servei de Personal Docent i Investigador i de Gestió Econòmica dels Recursos Humans per a la seua tramitació. Transcorregut aquest termini sense haver-se personat, la persona candidata perdrà el dret, i es procedirà a citar la següent i, si escau, successives.  
En cas de renúncia explícita d'un candidat o una candidata, amb anterioritat a la presentació de la documentació acreditativa dels requisits, s'aplicarà el mateix procediment de citació de l'apartat anterior.  
  
  
Desena. Dels recursos  
Contra les resolucions de les comissions de contractació es podrà interposar un recurs d'alçada, tal com preveu l'article 121 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes comptador des de l'endemà de la publicació d'aquestes resolucions. El recurs es podrà interposar davant de l'òrgan que va dictar l'acte que s'impugna o davant del rector de la UMH com a òrgan competent per a resoldre'l.  
  
Onzena. Característiques dels contractes  
Els contractes laborals del personal docent i investigador tenen naturalesa especial (art. 2.2. del Decret 174/2002).  
Els contractes del personal docent i investigador contractat en règim laboral es formalitzaran per escrit, d'acord amb el model que, a aquest efecte, ha aprovat el Consell de Govern d'aquesta universitat.  
Les retribucions són les que determina el Decret 174/2002, de 15 d'octubre, del Govern Valencià, considerant-se, si escau, aquelles variacions que aproven els òrgans competents d'aquesta universitat.  
  
Les retribucions integres mensuals seran les que estableix l'annex III.  
L'annex I especifica el codi o número de la plaça, el tipus de contracte, la dedicació, el departament, l'àrea de coneixement a què s'adscriu la plaça, activitats que s'han d'exercir i durada del contracte. La data d'inici del contracte que figura en l'annex I estarà vinculada a la seua signatura amb anterioritat o en el mateix dia de l'assenyalat com a inici, en cas contrari l'inici del contracte coincidirà amb la data de formalització d'aquest.  
Abreviatures emprades:  
ASO: Professorat associat  
AJU: Ajudant  
AJUDOC: Professorat ajudant doctor  
C08 (TC): Dedicació a temps complet (37,5 h/setmana)   
P06 (6+6): Dedicació a temps parcial (6 h lectives + 6 h tutories/setmana)  
P05 (5+5): Dedicació a temps parcial (5 h lectives + 5 h tutories/setmana)  
P04 (4+4): Dedicació a temps parcial (4 h lectives + 4 h tutories/setmana)  
P03 (3+3): Dedicació a temps parcial (3 h lectives + 3 h tutories/setmana)  
DFC: Des de la signatura de contracte  
  
Dotzena. Règim de recursos  
Les convocatòries de places de personal docent i investigador contractat i tots els actes administratius que se'n deriven, podran ser impugnades en els casos i en la forma que estableix la Llei 39/2015, d'1 d'octubre, del procediment administratiu comú de les administracions pública.  
  
Tots els actes de notificació dels procediments que s'inicien com a conseqüència d'admetre els recursos regulats en la present resolució, es faran amb text íntegre, en els taulers del Registre General i a títol informatiu en la pàgina web http://serviciopdi.umh.es/.  
  
  
Elx, 6 de novembre de 2017.- La vicerectora de Professorat, p. d. (RR 0730/11, 19.05.2011; DOGV 6530, 27.05.2011 i RR 646/15, 29.04.2015; DOGV 7522, 11.05.2015: Eva Aliaga Agulló.  
  
ANNEX I  
  
Núm. de plaça: DC2816  
Categoria: AJUDOC  
Dedicació: C08  
Departament: ART  
Àrea de coneixement: Escultura  
Perfil: Docència i investigació en Escultura  
Durada del contracte: Des de 01.02.2018 fins a 31.01.2020  
  
Núm. de plaça: DC2786  
Categoria: ASO  
Dedicació: P06 (6+6)  
Departament: ART  
Àrea de coneixement: Estètica i Teoria de les Arts  
Perfil: Docència en Estètica i Teoria de les Arts Audiovisuals (art i cinematografia)  
Durada del contracte: DFC fins al 31.08.2018  
  
Núm. de plaça: DC2704  
Categoria: ASO  
Dedicació: P06 (6+6)  
Departament: CIÈNCIA DE MATERIALS, ÒPTICA I TECNOLOGIA ELECTRÒNICA  
Àrea de coneixement: Tecnologia Electrònica  
Perfil: Docència en Tecnologia Electrònica  
Durada del contracte: Des de 01.03.2018 fins a 31.08.2018  
  
Núm. de plaça: DC2705  
Categoria: ASO  
Dedicació: P06 (6+6)  
Departament: CIÈNCIA DE MATERIALS, ÒPTICA I TECNOLOGIA ELECTRÒNICA  
Àrea de coneixement: Tecnologia Electrònica  
Perfil: Docència en Tecnologia Electrònica  
Durada del contracte: Des de 11.03.2018 fins a 30.09.2018  
  
Núm. de plaça: DC2511  
Categoria: ASO  
Dedicació: P06 (6+6)  
Departament: CIÈNCIES SOCIALS I HUMANES  
Àrea de coneixement: Comunicació Audiovisual i Publicitat  
Perfil: Docència en Comunicació Audiovisual i Publicitat  
Durada del contracte: Des de 18.03.2018 fins a 30.09.2018  
  
Núm. de plaça: DC2796  
Categoria: AJUDOC  
Dedicació: C08  
Departament: ESTADÍSTICA, MATEMÀTICA I INFORMÀTICA  
Àrea de coneixement: Estadística i Investigació Operativa  
Perfil: Docència i Investigació en Estadística i Investigació Operativa  
Durada del contracte: Des de 01.02.2018 fins a 31.01.2020  
  
Núm. de plaça: DC2334  
Categoria: ASO  
Dedicació: P06 (6+6)  
Departament: ESTADÍSTICA, MATEMÀTICA I INFORMÀTICA  
Àrea de coneixement: Estadística i Investigació Operativa   
Perfil: Docència en Estadística i Investigació Operativa  
Durada del contracte: Des de 20.03.2018 fins a 30.09.2018  
  
Núm. de plaça: DC340  
Categoria: ASO  
Dedicació: P06 (6+6)  
Departament: ESTADÍSTICA, MATEMÀTICA I INFORMÀTICA  
Àrea de coneixement: Matemàtica Aplicada  
Perfil: Docència en Matemàtica Aplicada  
Durada del contracte: Des de 18.03.2018 fins a 30.09.2018  
  
Núm. de plaça: DC2677  
Categoria: AJU  
Dedicació: C08  
Departament: ESTUDIS ECONÒMICS I FINANCERS  
  
Àrea de coneixement: Dret Financer i Tributari  
Perfil: Docència i investigació en Dret Financer i Tributari  
Durada del contracte: Des de 01.02.2018 fins a 31.01.2019  
  
Núm. de plaça: DC2713  
Categoria: AJU  
Dedicació: C08  
Departament: ESTUDIS ECONÒMICS I FINANCERS  
  
Àrea de coneixement: Economia Financera i Comptabilitat  
Perfil: Docència i investigació en Economia Financera i Comptabilitat  
Durada del contracte: Des de 01.02.2018 fins a 31.01.2020  
  
Núm. de plaça: DC681  
Categoria: ASO  
Dedicació: P06 (6+6)  
Departament: ESTUDIS ECONÒMICS I FINANCERS  
  
Àrea de coneixement: Organització d'Empreses  
Perfil: Docència en Organització d'Empreses  
Durada del contracte: Des de 01.04.2018 fins a 30.09.2018  
  
Núm. de plaça: DC2802  
Categoria: ASO  
Dedicació: P06 (6+6)  
Departament: ENGINYERIA DE COMUNICACIONS  
Àrea de coneixement: Electrònica  
Perfil: Docència en Electrònica  
Durada del contracte: Des de 01.02.2018 fins a 31.07.2018  
  
Núm. de plaça: DC689  
Categoria: ASO  
Dedicació: P03 (3+3)  
Departament: ENGINYERIA MECÀNICA I ENERGIA  
Àrea de coneixement: Enginyeria Mecànica  
Perfil: Docència en Enginyeria Mecànica  
Durada del contracte: Des de 01.04.2018 fins a 30.09.2018  
  
Núm. de plaça: DC2536  
Categoria: ASO  
Dedicació: P03 (3+3)  
Departament: PSICOLOGIA DE LA SALUT  
Àrea de coneixement: Infermeria  
Perfil: Docència en Podologia  
Durada del contracte: Des de 01.04.2018 fins a 30.09.2018  
  
Núm. de plaça: DC2734  
Categoria: ASO  
Dedicació: P03 (3+3)  
Departament: PSICOLOGIA DE LA SALUT  
Àrea de coneixement: Psicobiologia  
Perfil: Docència en Psicobiologia  
Durada del contracte: Des de 18.03.2018 fins a 30.09.2018  
  
Núm. de plaça: DC2817  
Categoria: ASO  
Dedicació: P03 (3+3)  
Departament: TECNOLOGIA AGROALIMENTÀRIA  
Àrea de coneixement: Producció Animal  
Perfil: Docència en Producció Animal  
Durada del contracte: Des de 01.02.2018 fins a 31.08.2018  
  
Núm. de plaça: DC2818  
Categoria: ASO  
Dedicació: P03 (3+3)  
Departament: TECNOLOGIA AGROALIMENTÀRIA  
Àrea de coneixement: Producció Animal  
Perfil: Docència en Producció Animal  
Durada del contracte: Des de 01.02.2018 fins a 31.08.2018  
  
  
ANNEX II  
Requisits específics per a participar en concursos   
docents a places de contractació  
  
PROFESSORAT ASSOCIAT  
Especialistes de reconeguda competència que acrediten exercir la seua activitat professional fora de l'àmbit acadèmic universitari.  
  
AJUDANT  
Estar admés o estar en condicions de ser admés en els estudis de doctorat.  
  
PROFESSORAT AJUDANT DOCTOR  
- Ser doctor.  
- Estar en possessió d'avaluació positiva de l'Agència Nacional d'Avaluació de la Qualitat i Acreditació o de l'Agència Valenciana d'Avaluació i Prospectiva.  
  
  
ANNEX III  
Retribucions mensuals de personal docent   
i investigador contractat laboral (\*)  
  
PROFESSORAT ASSOCIAT  
  
 Sou Complement   
de destinació Total mensual  
Temps parcial P03 (3+3) 165,11 - 94,96 - 260,07 -  
Temps parcial P04 (4+4) 220,15 - 126,61 - 346,76 -  
Temps parcial P05 (5+5) 275,18 - 158,27 - 433,45 -  
Temps parcial P06 (6+6) 330,22 - 189,91 - 520,13 -  
  
  
  
AJUDANT  
  
 Sou Complement   
de destinació Total mensual  
Temps Complet C08 (TC) 905,05 - 206,48 - 1111,53 -  
  
  
  
  
PROFESSORAT AJUDANT DOCTOR  
  
 Sou Complement de destinació Total mensual  
Temps Complet C08 (TC) 905,05 - 704,35 - 1609,40 -  
  
  
  
(\*) Les pagues extraordinàries es percebran pels imports que establisca la legislació vigent i sempre que no es perceben a càrrec d'una altra Administració Pública.  
  
  
  
  
  
  
  
  
ANNEX IV  
Model de sol·licitud per a places de personal docent   
i investigador en règim de contractació laboral  
  
Sr./Sra...........................................................................................  
Amb DNI......................................expedit en.......................  
Nascut en.............................................. Data.....................................  
Domicili en.............................., província de/d?.............................  
Carrer...................................., número..............................  
Codi postal............................Telèfon/s...........................  
  
EXPOSE:  
  
Que havent-se convocat diverses places de personal docent i investigador en règim de contractació laboral, mitjançant la resolució de la Universitat Miguel Hernández d'Elx, amb data de.................................(DOGV....................)  
  
  
SOL·LICITE:  
  
Participar en el concurs per a la plaça següent (una sol·licitud per plaça)  
  
Codi de la plaça:................................  
Categoria............................................................  
Departament...........................................................  
Àrea...........................................................................  
Perfil....................................................................  
  
.....................................,........... de/d?.......................... de ??.  
  
Signat: ..................................................................  
  
RECTOR DE LA UNIVERSITAT MIGUEL HERNÁNDEZ D'ELX